"हम सब झूठे आराध्यों की पूजा करते हैं।"
यही मेरे दोस्त, जॉशुआ कीथ, ने मुझसे एक बार कहा था।
वह आराधना की शक्ति को पहचानता था।
कि निरंकुश विश्वास किसी भी संस्कार का सबसे पवित्र रूप था।
जॉशुआ ने सत्य को अपना देवता माना था।
लेकिन सच्चा भक्त, अंध अनुयायी, एक ऐसा प्राणी था जिसे वह समझ नहीं पाता था।
जॉश की डाक्यूमेंट्री के विषय, संस ऑफ़ आइवार ने
उसे अपना सदस्य क़रार दिया।
लेकिन एक कथित पुरुष अधिकारों के दल की बजाय,
जॉश को बस हिंसक पुरुषों का समूह दिखाई दिया।
तो उसने उन्हें छोड़ दिया।
उनके नेताओं, उनके सिद्धांतों,
और उसके या उसकी कला पर उनके दावों की तमाम कोशिशों को नकार दिया।
और उसके कारण, उसके दुश्मन बन गए।
संस ऑफ़ आइवार
जॉशुआ के केस को ऐसे एकाएक बंद कर देना बहुत आसान है।
बहुत से सवालों का जवाब मिलना बाकी है।
वह सवाल जिन्हें सैन फ़्रांसिस्को पुलिस विभाग ने हल करने से इनकार कर दिया।
हम ज्ञात तथ्य पेश करेंगे।
वह जानकारी जिसे मीडिया और पुलिस ने नज़रअंदाज़ कर दिया।
रिकन्सिडर्ड का यह सीज़न सुनिए मेरे साथ: जॉशुआ कीथ।
सच की खोज
देख रहा हूँ ड्रेंगीर के कोलाहल ने तुम्हें बुला लिया।
हमारा अनुग्रह प्राप्त करने के और आसान तरीके हैं।
हमारा समूह असंतुष्ट, अलग-थलग पड़े पुलिस वालों से भरा हुआ है।
एक और से क्या फर्क पड़ता है?
हम अकेले हैं।
उतारो।
नहीं, नहीं। यह आधिकारिक दिखना चाहिए।
तुम्हारा पर्दाफ़ाश नहीं करना चाहता हूँ।
हाँ। अगर कर दोगे तो मुझे अफ़सोस नहीं होगा।
मुझसे यह बीटा पुरुष शिकार बनना और बर्दाश्त नहीं होता।
तो तुम्हें कीथ क़त्ल के बारे में कुछ पता चला?
संस ऑफ़ आइवार मिले हुए हैं?
एक-साथ दो क़त्ल उनके बस से बाहर है।
जिन लड़कों को मैं जानता हूँ वे बिना शर्माए सेक्स के बारे में भी नहीं पढ़ सकते।
ख़ैर, कायर होना कोई मान्य बचाव नहीं है।
लेकिन अनुपस्थिति का कारण एक बचाव है।
सभी ऊँचे अफ़सर एक नए सदस्य की भर्ती का निरीक्षण कर रहे थे।
लाइव कैमरे, गवाह, जो भी तुम्हें चाहिए।
मैंने सोचा केस पहले ही बंद हो चुका था।
हाँ, विभाग का आधिकारिक रवैया यही है।
तो, तुम्हें और जाँच-पड़ताल नहीं करनी चाहिए?
ख़ैर, पार्नेल इस कहानी को समाचार में बनाए हुए है।
शायद उसकी बात में दम है।
तो सार्ज का इस बारे में क्या सोचना है?
नहीं, वह नहीं चाहता कोई ख़बर बाहर जाए या ध्यान बँटे।
ओवेन केव के साथ जो हुआ, उसके बाद नहीं।
-ख़ैर, तब अच्छा है वह तुम पर भरोसा करता है। -हाँ।
भरोसा करता है या उसे बलि का बकरा बनाने के लिए कोई चाहिए।
हाँ।
गाओ।
वह शानदार था।
बहुत... बढ़िया।
शुक्रिया, डैडी।
हाँ, दोबारा गाना अच्छा लगा।
मैं बताता हूँ मुझे क्या अच्छा नहीं लगा।
तुमने नए पादरी को सुना?
"उद्धारकर्ता, पालनकर्ता, रचयिता।"
"पिता, पुत्र, पवित्र आत्मा" का क्या हुआ?
नए शब्द सबको शामिल करते हैं, डैडी।
तुम इन्हें कभी मना नहीं पाओगी, इसलिए कोशिश भी मत करो।
इनके चलते हम अब भी पर्दा करते हैं, और वह तो मेरे पैदा होने से पहले बंद हो गया था।
अरे, मुझे याद मत दिलाओ तुम्हारी उम्र कितनी कम है, एलिनोर।
वैसे, मुझे बहुत नाम मिले हैं लेकिन कभी वह नहीं मिला।
क्या?
तुमने मुझे एलिनोर बुलाया।
लड़कियों, आओ बैठो।
पॉपी, तुम मेरे बगल में बैठो।
मैं कुछ बताना चाहता हूँ।
जब मेरे माँ और डैडी गुज़रे, हमारे परिवार ने बस लुइसियाना ही नहीं छोड़ा।
हमने एक-दूसरे को छोड़ दिया।
मैं चाहता हूँ तुम सब एक साथ रहो।
क्या हो रहा है?
श्रीव।
तुम जानती हूँ मुझे कुछ समस्याएँ हो रही हैं।
ऐसा लगता है हालात और ज़्यादा गंभीर हो सकते हैं।
पॉपी ने शहर में मुझे एक मेडिकल अध्ययन में शामिल करवाया।
और तुम यह पहले मुझे नहीं बताना चाहते थे?
किस तरह की समस्याएँ, डैडी?
मैं तुम्हें बताना नहीं चाहता था।
पॉपी को नहीं, तुम में से किसी को नहीं।
लेकिन तुम मेरा परिवार हो, और परिवार इसीलिए होता है।
अब, डॉक्टरों को लगता है यह...
सीटीई है, सिर में बार-बार चोट लगने से हुआ मस्तिष्क रोग।
संभवतः नेवी के दिनों में की गई बॉक्सिंग की वजह से।
वे निश्चित रूप से मेरे मरने के बाद शरीर को काटने पर ही बता सकते हैं।
मुझे अपने पर्स से कुछ चाहिए।
कृपया मेरी वजह से मत रुको।
मैं ख़ुद ऐसे तमाम पल झेल चुकी हूँ।
मुझे यक़ीन है उनके सामने नहीं।
लेकिन शायद इसीलिए हम एक-दूसरे के पास हैं।
पता है, उन्हें बीमारी से ज़्यादा डर यह था
कि तुम्हें पता चल जाएगा और तुम उन्हें अलग नज़र से देखने लगोगी।
मैं अपने पति को खोना नहीं चाहती, पॉपी।
और मैं अपने डैडी को खोना नहीं चाहती।
तो हम आने वाली विपदा के सामने डटकर खड़े रहेंगे।
और, लिलियन।
लिलियन।
हम कभी एक-दूसरे पर आरोप नहीं लगाएँगे।
मैं हर क़दम तुम्हारे साथ रहूँगी। वादा करती हूँ।
वादा करती हूँ।
मेरे सूत्रों ने कहा कि संस ऑफ़ आइवार अब संदिग्ध सूची में नहीं हैं।
तुम्हें यह एम्स से पता चला?
वह कभी नहीं बताएगा।
विभाग का आधिकारिक रवैया है कि केस अब भी बंद है।
ड्रियू टर्नी का क्या?
कभी गिरफ़्तार नहीं हुआ, कोई उल्लेखनीय संबद्धता नहीं।
उसे दक्षिण कैलिफ़ोर्निया यूनिवर्सिटी में दाख़िला मिला। एक साल के लिए टाल दिया।
-अमीर परिवार से था? -कुछ ख़ास नहीं।
तीन महीने पहले तक वह बाकी युवाओं की तरह नौकरी कर रहा था
और पाँच लोगों के साथ एक घर में रह रहा था।
उसने बिना सूचना नौकरी छोड़ दी और मरीना के एक आलीशान स्टूडियो अपार्टमेंट में चला गया।
किसी को पता नहीं था उसके पैसे कहाँ से आए थे।
लेकिन...
ड्रियू के पास जॉशुआ के फ़ोन आना छह महीने पहले शुरू हुआ।
कोई ऐप नहीं, कोई बिचौलिया नहीं।
लेकिन पिछले महीने तक, लगभग रोज़ फ़ोन आ रहे थे।
कभी-कभी एक-एक घंटे तक चलते थे।
तो यह पूरी तरह से एक रिश्ता था।
ईर्ष्यालु पत्नी होना एक मज़बूत मंशा है, लेकिन वह तुम्हारे साथ थी।
हे भगवान।
मुझे यहाँ क्या भूमिका निभानी है?
दोस्त,
विश्वासपात्र,
या पत्रकार की?
मैं बिना जवाबों के अपने दोस्त को नहीं दफ़ना सकती।
आश्रय
तुम वाक़ई बैठना नहीं चाहती?
माइका के फ़ैन मुझे घबराहट देते हैं।
मुझे निकास के पास रहने में कोई आपत्ति नहीं है।
जॉशुआ कीथ के जीवन के उत्सव में आज हमारे साथ शामिल होने के लिए आप सबका धन्यवाद।
अपने शोक को मुक्त करने के लिए, हमें अपने दिमाग़ को मुक्त करना होगा।
अपनी आँखें बंद कीजिए।
अपनी साँसों को केंद्रित कीजिए।
हम वाक़ई यह कर रहे हैं?
हाँ।
इंग्रम! इंग्रम!
दुःख पासों की तरह यादों को कतार में खड़ा कर देता है।
दुःख हमें बताता है, "यह हुआ।"
"फिर वह हुआ।"
जब तक आपके सामने साफ-सुथरी कथाओं की एक श्रृंखला ना बन जाए।
और आप उन्हें घुमाते हैं...
आगे और पीछे।
कुछ तुक ढूँढने की कोशिश करते हैं...
अर्थ, अन्तिमता...
मृत्यु की।
हम तुम्हारे साथ हैं, माइका।
आपके समर्थन के लिए शुक्रिया।
हर संभव जवाब एक और सवाल खड़ा कर देता है,
और यह एक अंतहीन चक्र है।
और इसमें सुकून है। इन यादों में सुकून है।
इन कहानियों में सुकून है।
लेकिन दर्द या दुःख के लिए ख़ुद को तैयार करने का कोई तरीका नहीं है।
ज़िंदगी ही तैयारी है।
मैं तुम्हारा दुःख ले लूँगी, माइका।
नहीं, नहीं, नहीं। निवेशकों के सामने कोई तमाशा नहीं।
और वह तमाशा नहीं है?
सब ठीक है।
तुम्हारा नाम क्या है?
रुथी।
क्या तुम्हें अपनी ख़ुद की यात्रा के लिए हमारे शोक संलेख का इस्तेमाल करना पड़ा है?
हाँ।
मेरे बेटे के लिए।
और जब तुम बाकी सबका ध्यान रख रही थीं, तुम्हारा ध्यान कौन रख रहा था?
कोई नहीं।
मेरे परिवार ने कोशिश की, लेकिन वे उससे उबरने की जल्दबाज़ी में थे,
और उन्हें पता ही नहीं चला कि उन्होंने मुझे पीछे छोड़ दिया।
मैं बिल्कुल समझती हूँ तुम क्या महसूस कर रही हो।
जॉशुआ...
वह सबसे अच्छा नहीं था, लेकिन वह मेरा था।
और मैं बिना किसी धारणा, उसके जाने का शोक मनाने के लिए समय लूँगी।
हालाँकि मेरे आसपास सभी उसके काम और जीवन के बारे में धारणाएँ बनाना चाहते हैं।
मैं तुम्हें हमारे एक स्वास्थ्यलाभ कमरे तक ले चलूँ?
हाँ।
ठीक है।
माइका हमेशा कहती है कि दुःख में स्पर्श सबसे महत्वपूर्ण लेकिन उपेक्षित भाव है।
मेरे ख़्याल से उसका मतलब सहमति वाला स्पर्श था।
मेरे बेटे के खोने पर उसने मुझे बचाया था।
उसे कौन बचाएगा?
माइका तुम्हारे प्रस्ताव की आभारी है, वाक़ई।
लेकिन इस समय वह ख़ुद अपनी शोक यात्रा पर है।
लेकिन उसे मेरी ज़रूरत है।
क्या तुम उसे बता सकते हो?
मैं हमेशा उसके साथ हूँ।
ज़रूर।
जीवन का उत्सव जॉशुआ कीथ
वह आख़िर था क्या?
हे भगवान।
क्या तुम्हें ऑफ़िस जाने की ज़रूरत है? मैं जानती तुम एक केस के बीच में हो।
नहीं, उसकी चिंता मत करो।
मैं ठीक हूँ।
नोआ और मार्कस यहाँ हैं।
मैं आज रात फ़ोन करूँगा।
शनेल है?
लगता है किसी ने असली पत्रकारिता छोड़कर
पॉडकास्ट बनाने का सही फैसला ले लिया।
तुम्हारे साथ असली पत्रकारिता करने की याद आती है।
मुझे सुनकर अफ़सोस हुआ कि तुम्हारी किताब नहीं बिकी।
अगर दोबारा प्रकाशन में गई तो शायद मैं उसका परिचय लिख दूँगी।
माफ़ करना, केल खाने से मेरा मिजाज़ ख़राब हो जाता है।
मैंने नहीं सोचा था "ओपन बार" से उनका मतलब यह होगा।
दिन ख़त्म नहीं हुआ है। मैं बेवॉटर में बॉब से मिलने जा रही हूँ।
पता है, जॉशुआ को बेकार टूरिस्ट बार से बेहतर कुछ नहीं लगता था।
मुझे साथ चलना अच्छा लगेगा। मैं केस पर तुम्हारी राय सुनना चाहूँगी।
यह ढँका-छुपा नहीं होगा। ऐसी चीज़ें सुनने को मिलेंगी जो अनसुनी नहीं कर पाओगी।
मैंने पहले ही सुन ली हैं।
नहीं, नहीं, आइवार बदमाशों को तुम्हारी छानबीन की सूची में सबसे ऊपर होना चाहिए।
इसमें कोई शक़ नहीं है। तुम्हें उनमें से एक को अपने शो पर लाना होगा।
मतलब, किस दुनिया में माइका इसमें शामिल नहीं है?
वह अजीब है।
-उसके पति का चक्कर चल रहा था। -बस करो।
-मैं बस कह रही हूँ... -वाक़ई।
पता है, अनुपस्थिति के कारण के अलावा,
माइका शुरुआत से ही जॉशुआ के प्रेम संबंधों के बारे में जानती थी।
हम सब जानते थे, सीधी-सादी पॉपी के अलावा।
वह ऐसा पहले भी कर चुका है?
मज़ाक कर रही हो? वह अपने इन चक्करों को "चाट-मसाला" कहता था।
यह कोई राज़ नहीं है।
अपने पॉडकास्ट के लिए उसके पुराने
संबंधों में से एक को ढूँढने के लिए ज़्यादा मेहनत नहीं करनी पड़ेगी।
लड़के नए हैं। पत्नी को धोखा देना नहीं।
अगर कहानी सुना ही रही हो, तो सही से सुनाओ।
जैसे माइका के चंगुल में फँसने से पहले जॉशुआ ने किया होता।
अपनी बाकी बची पत्रकारिता ईमानदारी को उसे ख़त्म मत करने दो।
नहीं, कृपया।
मेरे कारण मत रुको, बॉबी।
मुझे और बताओ मैंने क्या भ्रष्ट और नष्ट किया है।
तुम यह नाटक नहीं कर सकती हो कि वह हाल के सालों में सिमट नहीं गया था।
तुम्हारी शोहरत, सफलता के सामने धुंधला गया था।
इतना भी नहीं धुंधला गया था कि तुमने उसके साथ डाक्यूमेंट्री बनाने की पेशकश नहीं की।
मैं मदद करने की कोशिश कर रहा था।
कोई भी बड़ी समाचार संस्था उसके साथ काम करने के लिए तैयार नहीं थी।
हाँ, क्या यह उसने तुमसे कहा था या तुमने ख़ुद मान लिया?
मेरी समझ में आने लगा है कि यहाँ सिर्फ़ तुम्हारे ही पास पुलित्ज़र क्यों नहीं है।
चलो यहाँ से चलें।
वह हमेशा से बहुत कमीना रहा है।
धत्।
ओह, नहीं।
चलो भी।
चलो भी। चलो भी।
द नॉक
हमें बात करनी होगी कि मैं पॉडकास्ट पर क्या और क्या नहीं कह सकती हूँ।
सब कह दो।
मैंने पूरे करियर में उग्र स्वीकृति और पारदर्शिता को प्रोत्साहित किया है।
अब नियमों को नहीं बदल सकती हूँ।
देखो आज मुझे क्या वापस मिला।
विक्टोरियन लोग शोक मनाने के गहने पहनते थे।
क्या इसीलिए तुम्हें उसके बालों की ज़ुल्फ़ चाहिए थी?
हाँ।
मुझे काले के ऊपर सफ़ेद चाहिए था
जिससे यह संकेत मिलता कि मरने के समय वह अविवाहित था।
माइका।
उचित लगता है, है ना? दूसरे आदमी की बाँहों में मरना।
लेकिन जौहरी ने मुझे ना करने की सलाह दी।
तुम उसके प्रेम संबंधों के बारे में जानती थीं?
तीन देर-अवस्था के गर्भपातों से असर पड़ता है।
मुझे मज़बूत होने के विचार पर गर्व था।
वह बहुत आकर्षक था।
मतलब, वह औरत होना जो...
सारा भार सह सकती हो।
लेकिन...
मैं नहीं कर पाई।
हमारे बीच दूरियाँ आ गईं।
उसकी नज़रें दूसरों पर पड़ने लगीं।
और मैंने नज़रें फेर लीं।
इससे बहुत समय तक दर्द हुआ, और फिर दर्द होना बंद हो गया।
और जब आख़िरकार हम सोचने लायक हुए,
हम दोनों की सोच बहुत अलग हो चुकी थी।
तुमने उसे छोड़ क्यों नहीं दिया?
मैं नहीं चाहती थी।
मैं उससे प्यार करती थी।
और मैं जानती थी वह वापस आएगा।
एक दिन।
क्रॉनिक ट्रॉमैटिक एन्सेफ़ैलोपैथी नैदानिक अनुसंधान परियोजना
सेंट ज़ेवियर मेडिकल सेंटर
स्वास्थ्य सेवा प्रदाताओं के लिए सूचना
अपनी न्यूरोलॉजिकल जाँच में क्या अपेक्षा रखें
1. अभिविन्यास 2. स्मृति 3. हाल की स्मृति
सहवर्ती दवाएँ संकेत और लक्षण
सहवर्ती दवाओं का फॉर्म
अरे, फ़्रैंक। तुम अब भी चाहते हो कोई तुम्हारी पाली ले?
पीडमॉन्ट पर रूट सी।
ठीक है। मैं आ रही हूँ।
तुम यह कहानी सुनाने के बारे में निश्चित हो?
मैं ठीक हूँ। मैं ठीक हूँ।
तुम्हारा क्या? तुम डैडी को संभाल पाओगी?
मुझे अभी काम पर बुला लिया गया है।
तुम सबसे छोटी हो।
ख़्याल रखे जाने की आदि हो।
मुझे बताना अगर बर्दाश्त से बाहर हो जाए।
बर्दाश्त से बाहर हो गया है।
ठीक है।
तो क्यों ना हम डेज़िरी और लिलियन के साथ बैठकर
यह पता लगाएँ कि तुम क्या कर सकती हो?
मैं जानती थी कुछ गड़बड़ है।
हम सब जानते थे।
तब भी जब उन्होंने कहा कि कोई गड़बड़ नहीं है।
मैं काम से पहले रो नहीं सकती हूँ। आज मेरी लंबी पाली है।
ठीक है।
क्या?
नोआ ने मुझे इस हफ़्ते के एपिसोड के कुछ हिस्से सुनने दिए।
जॉशुआ का केस वापस खुलवाने के बारे में।
-और? -वह लड़का जो जॉशुआ के साथ मारा गया,
उसकी भी ज़िंदगी और एक कहानी थी।
तुम उसके बारे में बात क्यों नहीं कर रही हो?
क्योंकि अभी मुझे नहीं पता वह कहानी में कहाँ फिट होता है।
और उसके परिवार को ज़रूरत से ज़्यादा उघाड़ने की क्या ज़रूरत है?
जैसा तुमने मेरे साथ किया था।
वह हर समय मेरे ऊपर एक बोझ है, साइडी।
अब भी मुझे बुरे सपने आते हैं।
लेकिन उस लड़के को भुलाना मत।
अंदर बैठो। सिर बचाकर।
इन्हें निकालना होगा।
हिलो मत। अपना हाथ सीधा रखो। मेरी तरफ़ देखो। दायीं तरफ़।
श्रीमती पार्नेल।
मुझे आपके बेटे की मौत का बहुत अफ़सोस है।
ये मेरी माँ के मनपसंद थे।
और जब उनकी याद आती है, मैं अब भी इन्हें ले आती हूँ।
बहुत प्यारी बात है।
शुक्रिया।
इंस्पेक्टर एम्स ने हमसे तुम्हारा साथ ना देने के लिए कहा।
तो आपने अपना मन क्यों बदला?
वह हमें नज़रअंदाज़ करने लगा।
कहा कि केस बंद हो गया है, और हम बस उसके नतीजे स्वीकार नहीं कर पा रहे हैं।
हमारा बेटा भले ही मशहूर नहीं था, लेकिन वह महत्वपूर्ण था।
मैंने कल रात एक प्रोग्राम देखा जहाँ वे 20 मिनट तक केस के बारे में बात कर रहे थे,
उन्होंने एक बार भी ड्रियू का नाम नहीं लिया।
पता है, उसने एक साल के लिए यूनिवर्सिटी में फ़ेलोशिप टाल दी थी।
कहा कि वह एक असली कलाकार के साथ अभ्यासिक अनुभव चाहता था।
जॉशुआ के साथी किसी फ़ेलोशिप के बारे में नहीं जानते थे।
फिर उसने हमसे ऐसा क्यों कहा?
श्रीमान और श्रीमती टर्नी,
अपना समय देने के लिए बहुत-बहुत शुक्रिया।
यह एक बढ़िया शुरुआत है।
-मैं और सवाल पूछने के लिए फ़ोन कर सकती हूँ? -बिल्कुल।
बिल्कुल। शुक्रिया।
अरे, तुम दोनों।
हैलो।
क्या वह सबूत है?
माइका ने मुझे आज रात के लाइव कार्यक्रम से पहले
यहाँ से कुछ सामान लाने को कहा था।
क्या उसने तुमसे ड्रियू की शोक-सभा में भी जाने को कहा था?
मैं यही करता हूँ।
आश्रय में हम सभी यही करते हैं।
हम उसके लिए चीज़ों का ध्यान रखते हैं, ताकि वह सफल होना जारी रख सके।
आसमान में अपना महल बना सके। एक-एक ईंट करके।
तुम ग़ुस्से में लग रहे हो।
आश्रय में, हम दु: ख का मारा कहना पसंद करते हैं।
तुम क्या कर रहे थे?
-हैलो? -एस्टा। हाँ।
पॉपी पार्नेल बोल रही हूँ। तुम्हारे पास एक मिनट का समय है?
क्या तुम्हें कुछ मिला?
कुछ आशाजनक है।
लेकिन इस बारे में बात करना दुखदायी हो सकता है।
क्या ड्रियू को गोद लिया गया था?
उसने कभी अपने जन्मदाता माता-पिता को ढूँढने की कोशिश की थी?
नहीं।
वह जानता था उससे आर्थर को बहुत ठेस पहुँचेगी।
वह हमारा बेटा था।
नहीं, कोई इस पर सवाल नहीं उठा रहा है।
शुक्रिया, एस्टा।
-मैं जल्द बात करूँगी, ठीक है? -शुक्रिया।
आश्रय
तुम्हारे इस सहज-ज्ञान को बोतल में भरकर बेच सकते हैं क्या?
तो अपराध स्थल पर मिले ख़ून के नमूने मेल खाते हैं?
जॉशुआ और ड्रियू दोनों एबी नेगेटिव थे। सबसे ग़ैरमामूली क़िस्म।
क्या हम वाक़ई ख़ूनी जुड़वाओं को मात देने वाले हैं?
हम पॉडकास्ट में इसका इस्तेमाल नहीं करेंगे।
वह मुश्किल से ख़ुद को संभाले हुए है। यह उसे तोड़ने लायक शर्मिंदा कर देगा।
मज़ाक कर रही हो? माइका ने अनुमति दी थी, कोई बंदिश नहीं।
इससे आधिकारिक हत्या-आत्महत्या वाली परिकल्पना की धज्जियाँ उड़ जाएँगी।
अगर हमने इस्तेमाल नहीं किया तो कोई और करेगा।
तो उन्हें अपनी लापरवाही के नतीजों के साथ जीने दो।
क्या?
अपराधबोध तुम्हारी बपौती नहीं है।
तो मेरा समर्थन क्यों नहीं कर रही?
क्योंकि मुझे आधी कोशिशों में विश्वास नहीं।
या तो हम यह कर रहे हैं, या नहीं।
यह मेरा शो है, नोआ।
हमारी स्थिति क्या है?
फ़ीड तैयार है। हम 57 देशों में लाइव होंगे।
कोई बड़ी बात नहीं है।
तुम्हें लगता है वह कर लेगी?
बस पूछ रहा हूँ।
-हैलो। -हैलो।
शीर्षासन है। इससे शरीर की गंदगी निकलती है।
दिमाग़ ताज़ा होता है।
रक्तसंचार होता है।
तो, ऑफ़िस में वापस आकर कैसा लग रहा है?
यह उपमा काफ़ी है कि वाक़ई सिर के बल खड़े होने जैसा है?
तुम्हें इतनी जल्दी कार्यक्रम नहीं करने चाहिए।
हाँ, ख़ैर, मेरे वर्चुअल फ़ैन मुझे शोक मनाने के लिए एक हफ़्ता भी नहीं दे सकते।
हम इस कार्यक्रम का प्रचार और डंका बजाते आ रहे हैं।
अगर रद्द कर दिया, तो मेरे निवेशक चले जाएँगे।
मैं ड्रियू की शोक-सभा में गई थी।
और उसके बाद मैं स्टूडियो गई थी।
जॉशुआ और ड्रियू में तमाम आनुवंशिक समानताएँ थीं।
मुझे नहीं लगता ड्रियू उसका प्रेमी था।
मेरे ख़्याल से ड्रियू उसका बेटा था।
मुझे माफ़ करना। मैं...
मैं इसमें से कुछ भी पॉडकास्ट में इस्तेमाल नहीं कर रही हूँ,
और अगर तुम चाहो तो हम पूरी तरह इसे स्थगित कर सकते हैं।
माइका।
माइका का भाषण शुरू होने वाला है। मैं आपको बाहर ले चलूँ?
अभी नहीं। शुक्रिया।
संस ऑफ़ आइवार का ड्रियू और जॉश की मौत से कोई लेना-देना नहीं था,
जैसा कि मैंने पहली बार ही कहा था।
मुझे समझाने की कोशिश कर रहे हो या ख़ुद को?
लेकिन इससे मैं सोचने लगा।
आश्रय, यहाँ बहुत सी समानान्तर चीज़ें हैं, बहुत सी समानताएँ हैं।
बहुत दूर की सोच है।
प्रतिरोधक क्षमता बढ़ाने के लिए? तुम्हें नहीं चाहिए?
या तुम्हें इसकी स्वास्थ्यप्रद शक्तियों में विश्वास नहीं है?
यहाँ बहुत से लोगों को है।
क्या यहाँ आने का कोई मक़सद है? क्योंकि अगर नहीं है, पता है, मैं...
तुम जैस्पर गेन्स को जानती हो?
मेरे डैडी के पुराने दौड़ के साथी?
तुम्हें उसके बारे में क्या याद है?
वह परिवार का हिस्सा थे, हमेशा आसपास रहते थे।
बचपन में वह हम सबके हर जन्मदिन पर आते थे। क्यों?
ख़ैर, 1984 से 1989 के बीच उसने सात लोगों को मारा था।
मैं सालों तक पंथ और फ़्रिंज समूहों का अध्ययन करने वाली टास्क फ़ोर्स का हिस्सा था।
हाँ, वह पंथ दुनिया में अनुयायी कहलाए जाने वाला बंदा था।
देखो, इन समूहों और उनके सदस्यों की एक बात होती है,
कि आमतौर पर वे दो क़िस्मों के होते हैं।
वफ़ादार अनुयायी और आकर्षक, आत्मकामी नेता।
श्रीव, माइका।
वे इस क़िस्म में फिट होते हैं।
-तुम बकवास से भरे हुए हो। -शायद,
लेकिन जब तक तुम मेरे केस में नाक घुसाती रहोगी,
मेरे काम की खिल्ली उड़ाती रहोगी...
केस वापस खोलो।
ये वे टुकड़े हैं जिन्हें मैं एक समय पर घर कहती थी।
वे हमें बताना पसंद करते हैं, हम औरतों को,
कि अपना घर व्यवस्थित रखो।
लेकिन हम आख़िर उसे व्यवस्थित कैसे रखें
जब हमें एक बेकार घर दिया गया हो?
किसी भी घर की पहली ईंट...
होती है भरोसा।
भरोसा रखिए कि आप क्या बना रहे हैं और आप क्या सह सकते हैं।
मेरे लिए, वह मेरे बेडरूम का प्रतीक था।
दूसरी ईंट...
अपना घर व्यवस्थित रखें।
शायद किसी को यह मेरे पति को बताना चाहिए था।
मैंने उसे दिवालिया होने से बचाया।
मैं उसके साथ खड़ी रही जब उसका काम मेरे विश्वास के विरुद्ध था।
और किसलिए?
ताकि वह मुझसे अपने बेटे को छुपा सके?
ताकि मैं यहाँ खड़ी होकर सबको समझा सकूँ
कि क्यों मेरे पति का क़त्ल उसके बेटे की रक्षा करते हुए हुआ?
वह किस तरह का सुरक्षित आश्रय हुआ?
कम से कम जब मैं सड़क पर रहती थी, मैं...
मैं जानती थी किसी से कोई अपेक्षा नहीं रखनी चाहिए!
माइका। माइका।
माइका।
फ़ीड काट दो।
आश्रय स्ट्रीम ख़त्म हो रही है...
घर जाने का समय हो गया।
खोए हुए सामान की जाँच करना मत भूलना।
मैं नहीं चाहता वह औरत दोबारा मुझे फ़ोन करके परेशान करे।
पट्रिशिआ एक सुपरवाइज़र से बात करने का बहाना ढूँढ ही लेगी, यक़ीन करो।
मेरा बुढ़ापा आ रहा है।
ठीक है।
कहाँ है वह...
तुमने मुझे डरा दिया!
तुम यहाँ नहीं हो सकते हो। डिपो निजी संपत्ति है।
मुझे माफ़ करना, मैं पीछे सो गया था।
मेरा स्टॉप छूट गया।
तुम गाड़ी बहुत बढ़िया चलाती हो।
मुझे फायदा ना हो तो नहीं।
क्या यह आमंत्रण है?
बस से उतरो।
मेरी बस पर एक आदमी था।
उसका हुलिया क्या था?
नीली जैकेट, नीली जीन्स।
मतलब, वह मुझे डराने की कोशिश कर रहा था। बंदा बहुत लंबा है।
हम टर्मिनल में तलाश करेंगे।
हे भगवान।
तुम हिम्मत नहीं हार रही हो ना, दोस्त?
ख़ैर, तुम अब भी खड़ी हो।
अगर ऑनलाइन जाओ, तो कुछ पढ़ना मत।
हाँ।
कॉकटेल
आपका घर इंतज़ार कर रहा है
रिकन्सिडर्ड पॉपी पार्नेल
क्या हो रहा है?
क्या तुम पॉपी पार्नेल हो?
कौन पूछ रहा है?
मैं पॉपी हूँ।
तुम्हें अदालत से बुलावा आया है।
अलाना केव मुझ पर ओवेन केव की ग़लत मृत्यु का इल्ज़ाम लगा रही है।
उप-शीर्षक अनुवादक: मीनू